ट्रक में लगा था जीपीएस, लेकर भागने वाले को मालिक ने पकड़ा
पंडराओपी क्षेत्र के ओटीसी ग्राउंड के समीप 10 लाख रुपए की स्टील पाइप लदा ट्रक (एनएल 01 एल 5321) को लेकर भाग रहे दो लोगो को पकड़ ट्रक मालिक ने पंडरा पुलिस के हवाले किया है। इस संबंध में पंडरा ओपी में लिखित शिकायत भी की गई है। दर्ज शिकायत के अनुसार बुधवार को की दोपहर लगभग 1:30 बजे दो लोग ट्रक का लॉक तोड़कर उसे लेकर भाग रहे थे। ट्रक में जीपीएस ट्रैकर लगे रहने की वजह से ट्रक मालिक राजीव कुमार को इसकी जानकारी मोबाइल पर लग गई। ट्रक मालिक शाहदेव नगर ओटीसी ग्राउंड के पास रहते हैं। उन्हें मोबाइल पर ट्रक का लोकेशन मिल गया। ट्रक के ड्राइवर और खलासी खाना खाने गए थे।
लोकेशन ट्रैक करते हुए राजीव अपने दोस्तों की मदद से ट्रक को कटहल मोड़ के समीप से रोक लिया गया। इसके बाद ट्रक लेकर जा रहे चालक को पकड़ पुलिस के हवाले कर दिया गया। इधर पंडरा ओपी प्रभारी आनंद कुमार सिंह ने कहा कि इस मामले में पुलिस छानबीन कर रही है। जिन लोगों को ट्रक के साथ पकड़ा गया है उनका कहना है कि ट्रक फाइनांस पर है और प्रीमियम की राशि नहीं दिए जाने की वजह से वे उसे लेकर जा रहे थे। इधर पंडरा ओपी ने ट्रक को जब्त कर थाने ले आई है।
hin_Deva hin_Deva hin_Deva